《独坐有怀张圣行王成伯偶读摩诘诗因借其韵》
宋代·李之仪

老鹤志千里，候虫戒三秋。此理定如何，宛在水中洲。

我师南荣去，生从知北游。岁暮良鲜欢，不如狐首丘。

寒灯伴岑寂，河汉窗间流。缅怀双白璧，路断水悠悠。

摩诘颇解事，好语供我求。坐令不可遣，奄然随遇收。

归程只旦暮，妙义思赓酬。君谓我辈人，吾匪斯人俦。

且将有限力，相与穷深幽。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。